Repùblica Democràtica Todèsca Repùblica Democràtica Todèsca Deutsche Demokratische Republik Lìder pułìtego Autorità istituçionałi La Repùblega Democràtega Todesca , comunemente dizesta Zermània Est o Zermània Orientałe , ła ze sta un Stato sociałista ezistio dal 1949 al 1990 sul teritòrio corispondente a ła zona de ocupasion de ła Zermània data a l'Union Soviètega inte ła fin de ła seconda guera mondiałe. Nasesta in contrapozision a ła Repùblega federałe de Zermània , ła cuała ła zera nasesta da łe altre trè zone de ocupasion, ła RDT ła ze sta parte del Pato de Varsàvia e del Comecon. La capitałe ła zera ponesta inte el setore orientałe de Berlin. La RDT ła zera stada proclamada inte el setore soviètego de Berlin el 7 de otobre del 1949, fazendo sèvito a ła proclamasion de ła Repùblega Federałe de Zermània par man del bloco osidentałe pochi mezi dopo de ła fin del Bloco de Berlin atuà dai sovièteghi, ste do proclamasion łe ghea sancio ła partensa de ła divizion de ła Zermània. Inte el 1953 na revolta tacada da łe revendicasion econòmeghe prołetàrie ła ghea sercà de roversare el goerno comunista, el cuało parò el ghea tegnesto saldo el podere. Inte el 1957 ła RDT ła zera stada reconosesta formalmente da l'URSS e declarada totalmente sovrana, ma trupe sovièteghe łe zera restae drento inte ła Zermània Est par controłarla, in baze ai acordi de ła Conferensa de Potsdam, motivando ła so prezensa cofà che protesion de ła nasion da ła menasa statunitense inte el ndar de ła guera freda. La RDT ła ghea aderio al Pato de Varsàvia fin dal 1956. Ła ze stada ametesta a l'ONU insieme a ła Zermània Ovest solché inte el 18 de setenbre del 1973. , ponesto che ła locusion "Zermània Orientałe" ła dezignava łe rejon de ła Prùsia Orientałe, de ła Pomerània e de ła Slèzia, aneteste ai stati de ła Połònia e URSS dopo de ła seconda guera mondiałe. La DDR ła zera de frecuente nomenada cofà "SBZ" . Co ła scałada al podere de Erich Honecker e ła cuazi contenporànea ełesion a cancełiero Willy Brandt in Zermània Ovest, ghea tacà un perìodo de novo-visinamento intrà łe do Germànie co ła creasion de raprezentanse diplomàteghe permanenti e co vìzite ufisałi de cai de Stato e primi ministri, intrà i cuałi cheła del presidente del Consejo Italian Bettino Craxi. L'Ostpolitik ła zera stada continuada co manco pezo dal so sostituto Helmut Schmidt e ła zera stada metesta da parte col rivo al podere del conservator Helmut Kohl. Dopo de ła vertura de łe frontiere intrà Ungaria e Austria e de ła sucesiva cascada del Muro de Berlin sevitada da łe ełesion libare e democràteghe, ła ze sta reunifegada a ła Zermània Ovest el 3 de otobre del 1990 inte l'atuałe Zermània. De fati, dal 9 de novenbre del 1989 el Muro de Berlin, trato-sù in pie dal goerno comunista inte el 1961 par evitar che ghe podese èsar movimenti de masa verso ła parte Ovest dei so sitadini in serca de mejo condision de vita, el podea par ła prima volta èsar traversà sensa perìcułi. L'ordenamento de ła Zermània Est el zera in parte similàbiłe a cheło de chełi altri Stati sociałisti, ma caraterizà da signifegative spesìfisità determinae dal contesto todesco e da ła magnera inte ła cuała el Stato el gaveva avesto orìzene. La pozision domenante inte el sistema pułìtego el zera fidà a ła , formà da ła fuzion forsada dei comunisti de ła KPD coi sociałisti de ła SPD, col fin de ła costitusion de na società sensa clase.